
[image: h]

ŠILUTĖS RAJONO  SAVIVALDYBĖS TARYBA

10- OJO ŠAUKIMO TARYBOS 7-OJO POSĖDŽIO
PROTOKOLAS

2023-09-27 Nr. TAR-P-35
Šilutė

Posėdis įvyko 2023 m. rugsėjo 27 d. 14.00 – 15.10 val.
Posėdžio pirmininkas Vytautas Laurinaitis, Savivaldybės meras.
Posėdžio sekretorė Jelena Tumutytė, Viešojo administravimo institucijos specialistė.
Dalyvavo 23 Tarybos nariai.
REGISTRAVOSI 23 Tarybos nariai.
Posėdyje nedalyvavo: Steponas Kazlauskas ir Vygantas Stoškus.
Vėlavo Darijus Pundžius.
Posėdyje dalyvavusių asmenų sąrašas pridedamas (1 priedas).

DARBOTVARKĖ
	
	1. Dėl Savivaldybės tarybos posėdžio darbotvarkės patvirtinimo
        Pranešėjas Vytautas Laurinaitis, Savivaldybės meras


	2. Dėl Savivaldybės tarybos 2023-01-26 sprendimo Nr. T1-1196 „Dėl Šilutės rajono savivaldybės 2023 metų biudžeto patvirtinimo“ pakeitimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Dorita Mongirdaitė, Biudžeto ir finansų skyriaus vedėja


	3. Dėl Šilutės rajono savivaldybės tarybos 2022 m. gruodžio 22 d. sprendimo Nr. T1-1169 „Dėl Šilutės rajono savivaldybės 2023–2025 metų strateginio veiklos plano patvirtinimo“ pakeitimo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėja Aušra Stakvilevičienė, Planavimo ir plėtros skyriaus viešojo administravimo institucijos specialistė


	4. Dėl Šilutės rajono savivaldybės tarybos 2023 m. rugpjūčio 31 d. sprendimo Nr.T1-107 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ pakeitimo
Pranešėjas Algirdas Gečas, Socialinių reikalų komiteto pirmininkas
Projekto rengėja Dainora Butvydienė, Švietimo ir kultūros skyriaus vedėja


	5. Dėl mokinių pavėžėjimo organizavimo, kelionės išlaidų kompensavimo, mokyklinių autobusų naudojimo ir nuomos tvarkos aprašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Inga Žalgevičienė, Švietimo ir kultūros skyriaus vyr. specialistė


	6. Dėl Šilutės rajono savivaldybės šeimynų finansavimo tvarkos aprašo patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Vaida Lotužienė, Socialinės paramos skyriaus atvejo vadybininkė


	7. Dėl Šilutės rajono savivaldybės tarybos 2018-03-29 sprendimo Nr. T1-951 „Dėl piniginės socialinės paramos teikimo nepasiturintiems Šilutės rajono savivaldybės gyventojams tvarkos aprašo patvirtinimo“ pakeitimo
Pranešėjas Algirdas Gečas, Socialinių reikalų komiteto pirmininkas
Projekto rengėja Asta Lileikienė, Socialinės paramos skyriaus vyr. specialistė


	8. Dėl leidimo rengti ir teikti paraišką „Plėtoti laiku atliekamo efektyvaus darbo su jaunimu sistemą“ partnerių atrankai
     Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Rimantė Čiutienė, vyr. specialistė-jaunimo reikalų koordinatorė


	9. Dėl Šilutės rajono savivaldybės administracijos struktūros, nuostatų patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo
      Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Dalia Bernotienė, Teisės ir civilinės metrikacijos skyriaus vyr. specialistė


	10. Dėl Šilutės rajono savivaldybės turto perdavimo patikėjimo teise Savivaldybės biudžetinėms įstaigoms
      Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Daiva Thumat, Ūkio skyriaus vyr. specialistė


	11. Dėl Šilutės rajono savivaldybės tarybos 2023 m. birželio 29 d. sprendimo Nr. T1-65 „Dėl Šilutės sporto mokyklos laisvalaikio ir sporto namuose teikiamų paslaugų kainų nustatymo“ pakeitimo
      Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Zita Tautvydienė, Ūkio skyriaus vedėjo pavaduotoja


	12. Dėl Šilutės rajono savivaldybės tarybos 2023 m. gegužės 25 d. sprendimo Nr. T1-17 „Dėl Šilutės kultūros ir pramogų centro teikiamų paslaugų kainų nustatymo“ pakeitimo
      Pranešėja Daiva Plikšnienė, Teritorijų ir kaimo reikalų komiteto pirmininkė
Projekto rengėja Zita Tautvydienė, Ūkio skyriaus vedėjo pavaduotoja


	13. Dėl lėšų, skirtų transporto priemonėms įsigyti 2024 metais, poreikio
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėjas Irmantas Narevičius, Ūkio skyriaus vyr. specialistas


	14. Dėl elektromobilių viešojo įkrovimo paslaugos kainos nustatymo
Pranešėjas Vygantas Kamarauskas, Ekonomikos ir finansų  komiteto pirmininkas
Projekto rengėjas Andrius Norvaišas, Ūkio skyriaus viešojo administravimo specialistas


	15. Dėl viešosios įstaigos Šilutės ligoninės stebėtojų tarybos darbo nuostatų patvirtinimo
Pranešėjas Algirdas Gečas, Socialinių reikalų komiteto pirmininkas
Projekto rengėja Gintarė Tamašauskienė, vyr. specialistė-Savivaldybės gydytoja


	16. Kiti klausimai




1. SVARSTYTA. Dėl Savivaldybės tarybos posėdžio darbotvarkės patvirtinimo
Užsiregistravo 22 Tarybos nariai
Vytautas Laurinaitis. Asmenys, norintys nusišalinti darbotvarkėje esančiais klausimais: Alina Urbonienė nuo 12, Kęstutis Vaičiūnas nuo 10, Gediminas Bekeris nuo 15, Edgaras Padimanskas nuo 15, Darijus Pundžius nuo 15 darbotvarkės klausimo.
Nusišalinimams pritarta bendru sutarimu.
Algirdas Gečas pasiūlė pedagogams/švietimo darbuotojams nenusišalinti nuo 4 darbotvarkės klausimo. Jį būtina svarstyti ir balsuoti.
Vytautas Laurinaitis. Pedagogams/švietimo darbuotojams nusišalinti nereikia nuo 2 ir 4 darbotvarkės klausimo, nes tai yra procedūriniai klausimai, kiekvienais metais yra tvirtinami klasių komplektai, mokinių skaičius. Yra svarstomos visos švietimo įstaigos. Šie klausimai neliečia tiesiogiai Tarybos narių. Siūlau Tarybos nariams nepritarti Tarybos narių nusišalinimui nuo 2 ir 4 darbotvarkės klausimo.
Vytautas Laurinaitis. Siūlau nepritarti Tarybos narių nusišalinimui nuo 2 ir 4 darbotvarkės klausimo.
Tarybos nariai šiam pasiūlymui pritarė.
Vytautas Laurinaitis. Posėdžio darbotvarkę sudaro 15 pagrindinių klausimų. Ar yra siūlymų, pastabų dėl darbotvarkės?
Pastabų/pasiūlymų dėl darbotvarkės nėra.
Vytautas Laurinaitis. Siūlau balsuoti už pateiktą darbotvarkę.
BALSAVO: „už“ – 22, „prieš“ – 0, nebalsavo – 0, susilaikė –0.
NUTARTA. Pritarta pateiktai darbotvarkei.
2. SVARSTYTA. Dėl Savivaldybės tarybos 2023-01-26 sprendimo Nr. T1-1196 „Dėl Šilutės rajono savivaldybės 2023 metų biudžeto patvirtinimo“ pakeitimo
Vygantas Kamarauskas pristatė sprendimo projektą. Įstatymų nustatyta tvarka patikslinti savivaldybės biudžetą.  
Diskusijos metu kalbėjo: Zigmantas Jaunius (dėl aplinkos apsaugos programoje numatytų lėšų papildymo nukreipimo), Dorita Mongirdaitė, Vytautas Laurinaitis (dėl mokytojų atlyginimo streiko metu), Sandra Tamašauskienė (dėl asignavimų sumažinimo darbo užmokesčiui), 
BALSAVO: „už“ – 22, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-119 pridedamas.
Replika po balsavimo.
Zigmantas Merliūnas. Jūs minėjote, kad mokėsite mokytojams už streiką. Ar tai ne mokytojų papirkinėjimas/kvietimas streikuoti už biudžeto pinigus?
Vytautas Laurinaitis. Visada mokytojams buvo mokami atlyginimai streiko metu. O šio metu tikrai, laikas mokytojams pasakyti savo žodį. 
Sigitas Majus. Aš už, kad mokėti mokytojams atlyginimą streiko metu. Švietimo profsąjungos vadovas pranešė, kad visiems streikuojantiems mokytojams bus apmokėta iš profsąjungos biudžeto. Turbūt dvigubo apmokėjimo nebus.
Vytautas Laurinaitis. Dvigubo apmokėjimo tikrai nebus. Mokytojai tik turi žinoti, kad apmokėjimą streiko metu gaus.
3. SVARSTYTA. Dėl Šilutės rajono savivaldybės tarybos 2022 m. gruodžio 22 d. sprendimo Nr. T1-1169 „Dėl Šilutės rajono savivaldybės 2023–2025 metų strateginio veiklos plano patvirtinimo“ pakeitimo
Vygantas Kamarauskas pristatė sprendimo projektą. Šiuo sprendimu yra pakeičiamas Šilutės rajono savivaldybės 2023–2025 m. strateginis veiklos planas, patvirtintas Šilutės rajono savivaldybės tarybos 2022 m. gruodžio 22 d. sprendimu Nr. T1-1169 „Dėl Šilutės rajono savivaldybės 2023–2025 m. strateginio veiklos plano patvirtinimo“, patikslinant Investicijų pritraukimo ir verslo vystymo programos priemonės pavadinimą:
 Investicijų pritraukimo ir verslo vystymo programoje pakeičiamas priemonės 08.01.02.04 „Šilutės Martyno Jankaus pagrindinės mokyklos pastato remontas“ pavadinimas į  „Šilutės Martyno Jankaus pagrindinės mokyklos pastato ir stadiono atnaujinimo darbai“.
Pavėlavęs atvyko D. Pundžius 14.16 val.
KVORUMAS – 23 Tarybos nariai.
Diskusijos metu kalbėjo: Z. Merliūnas, Ž. Kurlianskas, V. Laurinaitis.
Zigmantas Merliūnas. Kadangi nesuteikėte galimybės replikuoti prieš tai, tai norėčiau pasisakyti dėl diskusijos, kuri vyko prieš. Tai ar nesigauna Savivaldybės papirkinėjimas vienos iš profsąjungų?
Vytautas Laurinaitis. Vienu klausimu galimas vienas paklausimas. 
Zigmantas Merliūnas. Prašau manęs nepertraukinėti. Klausimus galima užduoti iki 1 min.
Vytautas Laurinaitis. Prašau, skaitykite reglamentą. Arba Tarybos narys nustoja kalbėti be leidimo, arba Tarybos narys išeina iš posėdžio. 
Žygimantas Kurlianskas. Tarybos nariui žodžio galite ir neduoti, bet  išvaryti Tarybos narį iš posėdžio jūs negalite, reglamente to tikrai nėra numatyta.
Vytautas Laurinaitis. Yra numatyta: jei yra nesilaikoma posėdžio drausmės, jei yra kalbama be eilės/teisės kalbėti, tai galima išprašyti Tarybos narį iš posėdžio.
BALSAVO: „už“ – 20, „prieš“ – 0, nebalsavo – 2 (L. Uselienė, D. Kairys), susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-120 pridedamas.
4. SVARSTYTA. Dėl Šilutės rajono savivaldybės tarybos 2023 m. rugpjūčio 31 d. sprendimo Nr.T1-107 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“ pakeitimo
Algirdas Gečas pristatė sprendimo projektą. Dainora Butvydienė pristatė sprendimo projektą. Nustatyti didžiausią leistiną pareigybių skaičių švietimo įstaigose. Didžiausias leistinas darbuotojų skaičius švietimo įstaigose buvo patvirtintas Savivaldybės tarybos 2023 m. rugpjūčio 31 d. sprendimu Nr. T1-107 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“. Šiame sprendime neatitinka mokytojų etatų skaičius, skiriamas kiekvienoje švietimo įstaigoje (mokykloje). Rugsėjo mėnesį mokyklų vadovai ŠVIS-e (Švietimo valdymo informacinė sistema) įvedė duomenis apie klasių ir mokinių skaičių. Sistema suformavo mokytojų etatų skaičius kiekvienoje švietimo įstaigoje. Bendras mokytojų etatų skaičius savivaldybės švietimo įstaigose 630,71 (sumažėjo 4,83 etato). Gautas lopšelio-darželio „Gintarėlis“ direktorės prašymas (pridedama) papildomai steigti 0,5 etato logopedo pareigybės (bus 1 etatas, 31 ugdytiniui reikalinga logopedo pagalba).
Dainora Butvydienė informavo, kad sprendimo projektas yra papildytas. Žibų pradinės mokyklos padidintas didžiausias leistinas kitų pedagoginių darbuotojų skaičius 0,5 etato. (Steigiama papildomai 0,5 etato psichologo).
Diskusijos metu kalbėjo: A. Gečas (dėl gyvenimo įgūdžių programos), Z. Merliūnas (dėl mokytojų apmokėjimo streiko metu), L. Lekavičienė (dėl gyvenimo įgūdžių programos), V. Laurinaitis (klausimas susijęs su etatais, ne su ugdymo programomis), D. Plikšnienė. 
BALSAVO: „už“ – 20, „prieš“ – 0, nebalsavo – 2 (A. Urbonienė, V. Kamarauskas), susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-121 pridedamas.
5.  SVARSTYTA. Dėl mokinių pavėžėjimo organizavimo, kelionės išlaidų kompensavimo, mokyklinių autobusų naudojimo ir nuomos tvarkos aprašo patvirtinimo
Algirdas Gečas pristatė sprendimo projektą. Sprendimo projektu siekiama patvirtinti mokinių pavėžėjimo, kelionės išlaidų kompensavimo, mokyklinių autobusų naudojimo ir nuomos tvarkos aprašą.
Diskusijos metu kalbėjo: Z. Merliūnas, V. Laurinaitis.
Zigmantas Merliūnas. Tarybos nario mandatas yra laisvas ir jeigu yra teikta pasisakyti iki 1 minutės laiko, ta minutė turėtų būti nepertraukinėjama ir necenzūruojama. Ypatingai jeigu yra kalbama susijusiu klausimu su to kas yra svarstoma. Prieš tai, mano dvejais pasisakymais, jūs mane nutraukėte ties 15/30 sekunde, tai tikrai nebuvau išnaudojęs savo minutės. Manau, kad tai turėtų apsvarstyti ir Etikos komisija. Ar posėdis tikrai yra vedamas pagal nustatytą tvarką? Visgi norėčiau paklausti kaip bus mokama mokytojams streiko metu?
Vytautas Laurinaitis. Prašau nesijuokti iš Tarybos narių. Jums tokios teisės niekas nedavė . Daugiau aš jums žodžio nesuteiksiu. 
BALSAVO: „už“ – 22, „prieš“ – 0, nebalsavo – 0, susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-122 pridedamas.
6. SVARSTYTA. Dėl Šilutės rajono savivaldybės šeimynų finansavimo tvarkos aprašo patvirtinimo
Algirdas Gečas pristatė sprendimo projektą. Tikslas – patvirtinti šeimynų finansavimo tvarkos aprašą, kuris atitiktų Lietuvos Respublikos šeimynų įstatymo nuostatas.  
Sprendimo projektas buvo papildytas. Ekonomikos ir finansų komitete buvo nuspręsta pridėti punktą: išimties tvarka, jei šeimyna pateikia motyvuotą prašymą skirti didesnę paramos sumą.
Esminių klausimų Tarybos nariai nepateikė.
BALSAVO: „už“ – 21, „prieš“ – 0, nebalsavo – 1 (Z. Merliūnas), susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-123 pridedamas.
7. SVARSTYTA. Dėl Šilutės rajono savivaldybės tarybos 2018-03-29 sprendimo Nr. T1-951 „Dėl piniginės socialinės paramos teikimo nepasiturintiems Šilutės rajono savivaldybės gyventojams tvarkos aprašo patvirtinimo“ pakeitimo
Algirdas Gečas pristatė sprendimo projektą. Tvarkos projekto pagrindinis tikslas – įgyvendinti Lietuvos Respublikos piniginės socialinės paramos nepasiturintiems gyventojams (toliau – Įstatymas) įstatymo nuostatą, kad šildymo kompensacijos (kietasis arba kitas kuras) nepasiturintiems gyventojams būtų teikiamos nuo paskelbto šildymo sezono pradžios iki šildymo sezono pabaigos.
Esminių klausimų Tarybos nariai nepateikė.
BALSAVO: „už“ – 21, „prieš“ – 0, nebalsavo – 1 (Ž. Kurlianskas), susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-124 pridedamas.
8. SVARSTYTA. Dėl leidimo rengti ir teikti paraišką „Plėtoti laiku atliekamo efektyvaus darbo su jaunimu sistemą“ partnerių atrankai
Daiva Plikšnienė pristatė sprendimo projektą. Sprendimo projektas rengiamas siekiant pavesti biudžetinei įstaigai Šilutės rajono savivaldybės Atviram jaunimo centrui rengti ir teikti paraišką dėl 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos Socialinės sutelkties plėtros programos pažangos priemonės Nr. 09-003-02-02-05 „Plėtoti laiku atliekamo efektyvaus darbo su jaunimu sistemą“ partnerių atrankos ir užtikrinti įgyvendinto projekto veiklos rezultatų tęstinumą 4 metus po projekto užbaigimo. Priemonės tikslas – mažinti neaktyvių jaunų žmonių skaičių, tikslingai dirbant su mažiau galimybių turinčiais jaunuoliais, niekur nedirbančiais, nesimokančiais jaunuoliais, nuosekliai įgyvendinant intervencines priemones (siekiant padėti jaunuoliams sugrįžti į darbo rinką ir (ar) švietimo sistemą) bei užtikrinant prevencinių priemonių, atliepiančių konkrečių jaunų žmonių poreikius, įgyvendinimą. Į veiklas kasmet įtraukiama ne mažiau kaip 60 dalyvių, jeigu skirta lėšų išlaikyti 3 jaunimo darbuotojo-atvejo koordinatoriaus etatams.
Galimi partneriai – valstybės ar savivaldybės biudžetinė įstaiga ir (arba) kitas Lietuvos Respublikoje registruotas viešasis juridinis asmuo, kuris veikia kaip atvirasis jaunimo centras.
Planuojamas Partnerių įgyvendinamos veiklos programos vykdymo laikotarpis – 4 metai, kuris gali būti pratęstas, bet ne ilgiau negu numatyta Aprašo 4 punkte (nuo Projekto sutarties pasirašymo dienos iki 2027 m. gruodžio 31 d., bet dėl objektyvių priežasčių gali būti pratęstas, bet ne ilgiau negu  iki 2029 m. liepos 31 d.).
Esminių klausimų Tarybos nariai nepateikė.
BALSAVO: „už“ – 22, „prieš“ – 0, nebalsavo – 0, susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-125 pridedamas.
9. SVARSTYTA. Dėl Šilutės rajono savivaldybės administracijos struktūros, nuostatų patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus nustatymo
Daiva Plikšnienė pristatė sprendimo projektą. Patvirtinti naują Šilutės rajono savivaldybės administracijos struktūrą ir nuostatus, atitinkančius aktualius teisės aktus, ir nustatyti didžiausią leistiną valstybės tarnautojų ir darbuotojų, dirbančių pagal darbo sutartis, pareigybių skaičių.  Vadovaujantis Lietuvos Respublikos vidaus reikalų ministro 2023-08-04 įsakymu Nr. 1V-503 „Dėl tipinių valstybės tarnautojų, atliekančių parengties pareigūnų funkcijas, pareigybių aprašymų patvirtinimo ir šių pareigybių steigimo“ patvirtintu tipiniu patarėjo, atliekančio savivaldybės parengties pareigūno funkcijas, pareigybės aprašymu, atsiranda Patarėjo pareigybė, tiesiogiai pavaldi Administracijos direktoriui. Todėl būtina įsteigti šią pareigybę.
Steigiama sporto organizatoriaus pareigybė, todėl keičiamas Švietimo ir kultūros skyriaus pavadinimas į pavadinimą „Švietimo, sporto ir kultūros skyrius“.
Įsteigiamas Šilutės rajono savivaldybės administracijos Architektūros ir urbanistikos skyriaus Žemės valdymo poskyris ir patvirtinamas didžiausias leistinas valstybės tarnautojų ir darbuotojų, dirbančių pagal darbo sutartis, pareigybių skaičius.
Poskyryje būtų įsteigtos 3 pareigybės, darbuotojai būtų perkelti iš Nacionalinės žemės tarnybos, kadangi tam tikros funkcijos bus perduotos Savivaldybei.
Diskusijos metu kalbėjo: L. Lekavičienė (dėl NŽT darbuotojų funkcijų, dėl patarėjo funkcijų), V. Laurinaitis, A. Jurkus, Z. Jaunius, A. Gečas (dėl sporto organizatoriaus), Z. Merliūnas (dėl apmokėjimo naujiems darbuotojams, iš kur finansavimas jų)
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-126 pridedamas.
10. SVARSTYTA.  Dėl Šilutės rajono savivaldybės turto perdavimo patikėjimo teise Savivaldybės biudžetinėms įstaigoms
 Daiva Plikšnienė pristatė sprendimo projektą. Perduoti Vaiko gerovės ir globos centrui, juridinio asmens kodas 305548441, patikėjimo teise valdyti, naudoti ir disponuoti juo Savivaldybei nuosavybės teise priklausantį nekilnojamąjį turtą įstatuose numatytai veiklai vykdyti – Šilutėje, Kęstučio g. 3G-4, esančios garažų patalpos 58,46 kv. m dalį (unikalus numeris 8896-9007-9016:0002, bendras plotas 421,11 kv. m, perduodamų patalpų pažymėjimai plane: 1-3, 1-4, 1-5, patalpų bendras plotas 58,46 kv. m). 
Perduoti Šilutės rajono savivaldybės biudžetinėms įstaigoms patikėjimo teise valdyti, naudoti ir disponuoti juo Savivaldybei nuosavybės teise priklausantį, Savivaldybės apskaitoje registruotą turtą pagal priedą įstatuose numatytai veiklai vykdyti.
Kęstutis Vaičiūnas nusišalino.
  KVORUMAS – 22 tarybos nariai.
Esminių klausimų komiteto nariai nepateikė.
BALSAVO: „už“ – 22, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-127 pridedamas.
11. SVARSTYTA. Dėl Šilutės rajono savivaldybės tarybos 2023 m. birželio 29 d. sprendimo Nr. T1-65 „Dėl Šilutės sporto mokyklos laisvalaikio ir sporto namuose teikiamų paslaugų kainų nustatymo“ pakeitimo
Daiva Plikšnienė pristatė sprendimo projektą. Papildyti Šilutės sporto mokyklos laisvalaikio ir sporto namuose teikiamų paslaugų sąrašą asmenine treniruote treniruoklių salėje ir nustatyti jos kainą – 15 Eur/val.
Diskusijos metu kalbėjo: Z. Merliūnas, V. Laurinaitis, Ž. Kurlianskas. 
BALSAVO: „už“ – 22, „prieš“ – 0, nebalsavo – 0, susilaikė – 1 (Z. Jaunius). 
NUTARTA. Sprendimą priimti. Sprendimas Nr. T1-128 pridedamas.
12. SVARSTYTA. Dėl Šilutės rajono savivaldybės tarybos 2023 m. gegužės 25 d. sprendimo Nr. T1-17 „Dėl Šilutės kultūros ir pramogų centro teikiamų paslaugų kainų nustatymo“ pakeitimo
Daiva Plikšnienė pristatė sprendimo projektą. Papildyti Šilutės kultūros ir pramogų centro teikiamų paslaugų sąrašą ir nustatyti jų kainas. 
Alina Urbonienė nusišalino.
KVORUMAS – 22 Tarybos nariai.
Esminių klausimų Tarybos nariai nepateikė.
BALSAVO: „už“ – 22, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-129 pridedamas.
13. SVARSTYTA. Dėl lėšų, skirtų transporto priemonėms įsigyti 2024 metais, poreikio
Vygantas Kamarauskas pristatė sprendimo projektą. Šilutės rajono savivaldybės administracijai teisės aktų nustatyta tvarka įsigyti šešis lengvuosius tarnybinius automobilius, turinčius ne daugiau kaip 5 sėdimas vietas, iš kurių tris elektrinius automobilius, vieną tarnybinį automobilį, turintį daugiau kaip 5 sėdimas vietas, tris traktoriaus savivartes priekabas, kurių keliamoji galia ne mažesnė nei 6 tonos, vieną traktorių bei vienuolika lengvųjų priekabėlių, skirtų žolės pjovimo traktoriukams ir kitiems daiktams transportuoti. Visoms išvardytoms transporto priemonėms įsigyti iš 2024 metų biudžeto skirti     500 000 (penkis šimtus tūkstančių) eurų.
Pasisakė D. Plikšnienė.
BALSAVO: „už“ – 23, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-130 pridedamas.
14. SVARSTYTA. Dėl elektromobilių viešojo įkrovimo paslaugos kainos nustatymo
Vygantas Kamarauskas pristatė sprendimo projektą. Šiuo Savivaldybės tarybos sprendimo projektu yra nustatoma, kad elektromobilių įkrovimo paslauga iš savivaldybės lėšų įrengtos elektromobilių įkrovimo stotelės bus teikiama už atlygį nuo 2023 m. spalio 9 d.
Esminių klausimų Tarybos nariai nepateikė.
BALSAVO: „už“ – 19, „prieš“ – 0, nebalsavo – 1 (R. Stonkus), susilaikė – 3 (Z. Jaunius, Z. Merliūnas, Ž. Kurlianskas). 
NUTARTA. Sprendimą priimti. Sprendimas Nr. T1-131 pridedamas.
15. SVARSTYTA. Dėl viešosios įstaigos Šilutės ligoninės stebėtojų tarybos darbo nuostatų patvirtinimo
Algirdas Gečas pristatė sprendimo projektą. Patvirtinti viešosios įstaigos Šilutės ligoninės stebėtojų tarybos darbo nuostatus.
	Nusišalino: Edgaras Padimanskas, Gediminas Bekeris, Darijus Pundžius.
Esminių klausimų Tarybos nariai nepateikė.
BALSAVO: „už“ – 20, „prieš“ – 0, nebalsavo – 0, susilaikė – 0. 
NUTARTA. Sprendimą priimti. Sprendimas Nr. T1-132 pridedamas.
15. Kiti klausimai.
1. Lijana Lekavičienė. Dėl patalpų Kintuose, Kuršmarių g. Ar ten gali atsirasti senelių namai?
Vytautas Laurinaitis. Senelių namų plėtra numatyta Saugų sen. Kintuose nėra numatyta jokios plėtros. 
2. Žygimantas Kurlianskas. Dėl Laučių kapinių ir servituto sutvarkymo. Ar pavyko susitarti su savininkais?
Andrius Jurkus. Savininkai buvo atvykę. Susitarėme dėl servituto keliui ir kapinėms. Kol vyks procesai, sutarta su tais pačiais savininkais, kurie sutinka daryti formavimo pertvarkymo projektą ir ta žemė, kuri yra būtent kapinės KPD registre įregistruota, jie sutinka nuo savo sklypo atidalinti, ir mes paimsime tą žemę visuomenės poreikiams. Artimiausiu metu projektas bus pabaigtas. Pirmiausia servitutas. Šio metu derinama su notaru konkreti data. Servitutas tiek keliui, tiek kapinėms bus. O per pusę metų sutvarkysime ir žemės paėmimo visuomenės poreikiams.
Žygimantas Kurlianskas. Ar mums tas servitutas kainuos? Jeigu nekainuos, po to paimsime žemę visuomenės poreikiams, tai irgi greičiausiai nebus nemokama paslauga. Čia yra ne Savivaldybės administracijos kaltė, kad atsitiko tokia situacija, galbūt būtų verta kreiptis į teismą ir išsiaiškinti, išsireikalauti tų pinigų, kurios galimai turėtumėme sumokėti savininkei.
Andrius Jurkus. Mūsų pareiga buvo ko greičiau išspręsti šitą klausimą. Klausimą sprendžiame šito būdu. Ačiū už pasiūlymą. Kai turėsime konkrečias sąmatas, tada galėsime pradėti tolimesnes procedūras. Bet jau būsime išsprendę klausimą susijusį su gyventojais ir patekimu į kapines. 
3. Žygimantas Kurlianskas. Dėl Kalinausko gatvės netinkamai išklotos dangos. Ar galite išplėsti atsakymą, kurį pateikėte viešoj erdvėj? Ar tai kainuos mums? Kada rangovas sutvarkys tą dangą?
Andrius Jurkus. Buvo susitikta su rangovais. Rangovai prižadėjo šią problemą ištaisyti. Gatvė turi būti tokia, kad atitiktų visus reikalavimus.
Vytautas Laurinaitis. Ši gatvė dar yra neužbaigta. Šį projektą turi įvertinti priėmimo komisija, turi būti techninio prižiūrėtojo parašas, tuomet galima kritikuoti. Objektas dar nebaigtas. Jis yra rekonstrukcijos procese.
4. Sandra Tamašauskienė. Kaip Etikos komisijos pirmininkė, norėčiau reikšti pastabą posėdžio vedančiajam. Prašyčiau kitą kartą nerodyti emocijų, nekelti įtampos. Jeigu Tarybos narys kreipsis į Etikos komisiją, mes kaip ir privalome reaguoti. Kitas klausimas. Trečią kartą kreipiuosi į Tarybos narius deklaruoti privačius ir viešuosius interesus PINREG sistemoje. 
Vytautas Laurinaitis. Kaip Etikos komisijos pirmininkė jūs neturite teisės reikšti pretenzijų posėdžio vedančiajam. Siūlau pradėti tyrimą. Jūs tai galite daryti. 
5. Algirdas Gečas. Dėl Šilutės laisvalaikio ir sporto namų pavadinimo.
6. Lijana Lekavičienė. Dėl Gardamas-Ramučiai kelio pridavimo. Ar kelias yra pabaigtas?
Andrius Jurkus. Atsakysime raštu. 
7. Sigitas Majus. Dėl sankryžos šalia Vainuto. Sankryža yra pilna skaldos. Siūlau kreiptis į Automobilių ir kelių  direkciją, kad  šią sankryžą sutvarkytų.
8. Vytautas Laurinaitis. Informuojame, kad buvo kreiptasi šio klausimu į Automobilių ir kelių direkcija. Problema neišspręsta iki šiol.
9. Zigmantas Merliūnas. Kokia yra situacija su išgriuvusia akmenų siena Švėkšnoje?
Andrius Jurkus. Šio metu yra baigti tyrimai. Išvada tokia, kad reikia kreiptis į Kultūros paveldo departamentą ir dar papildomai gauti leidimus. Šio metu su architekte yra derinamas šis klausimas dėl kreipimosi į Kultūros paveldo komisiją. 
10. [bookmark: _GoBack]Zigmantas Jaunius. Dėl seniūnijų sporto žaidynių.

*****
Posėdis baigtas 15.10 val.
Posėdžio pirmininkas dėkoja Tarybos nariams už darbą ir skelbia Tarybos posėdį Nr. 7 baigtą.

Posėdžio pirmininkas 					Vytautas Laurinaitis


Tarybos posėdžių sekretorė				Loreta Pakalniškienė


Viešojo administravimo institucijos specialistė		                     Jelena Tumutytė

















Šilutės rajono savivaldybės X šaukimo tarybos 7– ojo posėdžio,
įvykusio 2023 m.  rugsėjo 27 d. 14.00 val.,
dalyvavusių asmenų sąrašas:
 
	Eil. Nr.
	Vardas, Pavardė
	Pareigos

	1. 
	Vytautas Laurinaitis
	-Savivaldybės meras

	2. 
	Daiva Žebelienė
	-Vicemerė

	3. 
	Tomas Budrikis
	-Vicemeras

	4. 
	Andrius Jurkus
	-Administracijos direktorius

	5. 
	Edita Šukytė
	-Mero patarėja

	6. 
	Vaidutė Armonienė
	-Mero patarėja

	7. 
	Loreta Pakalniškienė
	- Mero ir Tarybos veiklos administravimo skyriaus vedėja

	8. 
	Arvydas Bielskis
	-Teisės ir civilinės metrikacijos skyriaus vedėjas

	9. 
	Dorita Mongirdaitė
	-Biudžeto ir finansų skyriaus vedėja

	10. 
	Aušra Stakvilevičienė
	-Planavimo ir  plėtros skyriaus viešojo administravimo institucijos

	11. 
	Dainora Butvydienė
	-Švietimo ir kultūros skyriaus vedėja

	12. 
	Inga Žalgevičienė
	-Švietimo ir kultūros skyriaus vyr. specialistė

	13. 
	Audronė Barauskienė
	-Socialinės paramos skyriaus vedėja

	14. 
	Asta Lileikienė
	-Socialinės paramos skyriaus vyr. specialistė

	15. 
	Vaida Lotužienė
	-Socialinės paramos skyriaus atvejo vadybininkė

	16. 
	Zita Tautvydienė
	-Ūkio skyriaus vedėjo pavaduotoja

	17. 
	Irmantas Narevičius
	-Ūkio skyriaus vyr. specialistas

	18. 
	Andrius Norvaišas
	-Ūkio skyriaus vyr. specialistas

